Սաուլ Նիգես

Սաուլ Նիգես Էսկլապես կամ Սաուլ (, նոյեմբերի 21, 1994, Էլչե, Իսպանիա), իսպանացի ֆուտբոլիստ, կիսապաշտպան։ Հանդես է գալիս «Ատլետիկո Մադրիդ» ակումբում։

Ակումբային կարիերա 
Ծնվել է Էլչեում։ Մադրիդ է տեղափոխվել է 2008 թվականին, երբ էլ սկսել է խաղալ «Ռեալ Մադրիդի» երիտասարդական թիմում։ Մասնագիտական կարիերայում նա իր դեբյուտը կատարել է 2011 թվականի ապրիլի 10-ին, «Էստրեմադուրայի» դեմ խաղում (3-1)։

2011 թվականի ամռանը Սաուլը միացավ «Ատլետիկոյի» հիմնական թիմին՝ նախամրցաշրջանային մարզմանը մասնակցելու։ Հուլիսի 10-ին նա «Արսանգել» ակումբի դեմ խաղում նա դարձավ դուբլի հեղինակ, իսկ «Ատլետիկոն» հաղթեց 19-1 հաշվով։

2012 թվականի մարտի 8-ին, 17 տարեկանում, ՈՒԵՖԱ Եվրոպայի Լիգայի խաղարկության «Բեշիկթաշի» դեմ խաղում Սաուլը «ատլետների» կազմում նշեց իր պաշտոնական դեբյուտը (3-1 տանը, 6-1 ընդհանուր հաշվով)։ Երկրորդ պաշտոնական խաղը անցկացրեց սեպտեմբերի 20-ին, Եվրոպայի Լիգայի շրջանակներում, «Ապոել Թել-Ավիվ» ակումբի դեմ խաղում և նորից որպես փոխարինող։ Երեք օր անց «Ռեալ Մադրիդ C»-ի դեմ խաղում նա խփեց իր թիմի երկու գոլերը, որտեղ «Ատլետիկոն» 2-1 հաղթեց։

Սաուլը Լա Լիգայում իր դեբյուտը նշեց 2013 թվականի ապրիլի 21-ին, երկու րոպե խաղալով «Սևիլյայի» դեմ (1-0)։ Լա Լիգայում երկրորդ խաղը անցկացրեց մայիսի 4-ին, «Դեպորտիվո լա Կորունայի» դեմ (0-0), նորից փոխարինման դուրս գալով։

2013 թվականի հուլիսի 21-ին Սաուլը վարձավճարով տեղափոխվեց «Ռայո Վալեյկանո», որտեղ անցկացրեց մեկ մրցաշրջան։

2015 թվականի փետրվարի 7-ին Մադրիդյան դերբիում խաղի սկզբից 10 րոպե անց փոխարինեց վնասվածք ստացած Կոկեին և խփեց իր թիմի երկրորդ գոլը։ Արդյունքում «Ատլետիկոն» «Ռեալին» հաղթեց 4-0։ 2015-16 մրցաշրջանում, Մարիո Սուարեսի հեռանալուց և Տիագու Մենդեշի վնասվածքից հետո, նա Դիեգո Սիմիոնեի գլխավորությամբ դարձավ Ատլետիկոյի հիմնական կիսապաշտպաններից մեկը։

2016 թվականի ապրիլի 27-ին, Չեմպիոնների Լիգայի կիսաեզրափակիչում, «Բավարիայի» դեմ խաղալով 85 րոպե, նա դարձավ «Վիսենտե Կալդերոն» մարզադաշտում խփված միակ գոլի հեղինակը։

Կարիերան հավաքականում 
Իսպանիայի բոլոր երիտասարդական հավաքականներում Սաուլը նվաճել է 47 գավաթ։ 2015 թվականի մայիսի 26-ին նա հրավիրվել է Կոստա Ռիկայի դեմ ընկերական և ՈւԵՖԱ Եվրո 2016-ի ընտրական փուլի շրջանակներում Բելառուսի դեմ խաղերին մասնակցելու, սակայն դեբյուտը չի կայացել։

Անձնական կյանք 
Սաուլի հայրը՝ Խոսե Անտոնիոն, մի քանի տարի խաղացել է «Էլչեում»՝ որպես հարձակվող, 1984-85 մրցաշրջանում խաղացել է Պրիմիերայում։ Սաուլի եղբայրներ Ահարաոնը և Խոնին նույնպես ֆուտբոլիստներ են։

Ձեռքբերումներ

Ակումբային 
Ատլետիկո Մադրիդ

 Արքայական գավաթ. 2012-13
 Սուպերկոպա դե Իսպանիա. 2014

Միջազգային 
Իսպանիա Մ-19

Եվրոպայի մինչև 19 տարեկանների առաջնության հաղթող. 2012

Ծանոթագրություններ

Արտաքին հղումներ 
 Պրոֆիլը futbolme կայքում 
 Պրոֆիլը transfermarkt.com կայքում
 Պրոֆիլը bdfutbol կայքում 

Իսպանացի ֆուտբոլիստներ
Ատլետիկո Մադրիդի ֆուտբոլիստներ
Ռայո Վալեկանոյի ֆուտբոլիստներ
Իսպանիայի հավաքականի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Ֆուտբոլի կիսապաշտպաններ
Լա Լիգայի ֆուտբոլիստներ